Li̱si̱bwuon

Li̱si̱bwuon wa yet a̱keangtung ma̱ng a̱gba̱ndang a̱keang a̱ swak kuzang ka ma̱ng shi a̱ni ma̱ a̱byin Potugal. Mami a̱lyia̱ 2023, a̱ ku dam nyia̱ a̱niet ba̱ shyia̱ ma̱ng swat a̱ja a̱ni bai 567,131 ma̱nang a̱nietntyok ba nhyia̱ a̱ni. A̱wot a̱bu byia̱ a̱di̱dam nang a̱keang ka a̱mgba̱m mai byia̱ a̱niet ba bai 2,961,177. Li̱si̱bwuon byia̱ a̱gba̱ndang kyai a̱byin ku sang a̱sa̱khwot a̱ni ma̱nang Reykjavik mbyia̱ a̱ni. A̱keang a̱kya kya shyia̱ ma̱ a̱da̱nu A̱sa̱khwot Atla̱ntik na. A̱kum ka ba̱ shyia̱ mi̱ Reykjavik mbeang Dublin a̱ni shyia̱ ma̱ a̱sa̱khwot nia. A̱keang Li̱si̱bwuon ka shyia̱ mi̱ Penisula  Iberiya ja, a̱za Ncen Tagut. Jenshyung  Li̱si̱bwuon ji ja shyia̱ kpa̱nkpaan ma̱ng Yirop Kwontinenta, Cabo da Roca. A̱ ngyet fam a̱hwa Reviera Potugal.https://en.wikipedia.org/wiki/Edo_language

Li̱si̱bwuon shyia̱ ma̱ khwukhwop a̱ka̱keangntung Yirop na. Ki kya a̱si ka̱ tung da̱ Athin ma̱ng Rom a̱ni. A̱keang ka shyia̱khwop a̱ka̱keangtung Yirop ma̱di̱di̱t ba̱t. Siza a̱ku ngyei Juliyot a̱ni wa ku nwuak a̱keang Li̱si̱bwuon ka shi ma̱ng a̱lyoot. A̱ ku nwuak a̱keang ka a̱lyoot Felisitat Julia. Jen nang a̱ ku ngya a̱niettyok Roma ba ma̱ng zwang a̱wot ba̱ si̱ lyin cet tyok a̱niet hu a̱ni, nwap a̱niet Jama̱ni bya ku nyia̱ tyok hu ma̱ a̱keang a̱kya. Mi̱ lilyia̱ cyi 700 ba̱ng si̱t tat 800, a̱niet Moort byia̱ ku nyia̱ tyok a̱keang hu.

Ma̱ lyia̱ 1147, A̱fonso Henriq ku san tyok a̱keang hu. Nggu wa ku tyia̱ a̱keang ka yet a̱gba̱ndang A̱keangtung Potugal ka da̱ a̱kwonu Koimbira ka ma̱ a̱lyia̱ 1255. Neet di̱n jen a̱ja ja na̱ng a̱ ndyen Li̱si̱bwuon di̱ yet A̱keangtung ma̱ng tungzwa a̱byin Potugal.

 Ya̱fang 
Sa:Tyap Wiki Bootcamp Season 1